Diari Oficial de la Generalitat Valenciana


Sumari del DOGV 4828, del 26-08-2004 (2004/8241)

RESOLUCIÓ de 17 de juny de 2004, de la Conselleria d'Indústria, Comerç i Turisme, per la qual es declara aigua mineral natural a la captada per l'obra subterrània O-7265, situada al Corral de Juan, coordenades UTM X=694.210, Y=4.353.700, Z=445 m.s.n.m., terme municipal de Dos Aguas, província de València.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4828

Data del DOGV
:   26-08-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/8241


Data del document
:   17-06-2004

Organisme emissor
:   Conselleria d'Indústria, Comerç i Turisme

Tipus de document
:   Resolució

Descriptors 

:   * Dos Aguas
    * empresa privada
    * aigua mineral

RESOLUCIÓ de 17 de juny de 2004, de la Conselleria d'Indústria, Comerç i Turisme, per la qual es declara aigua mineral natural a la captada per l'obra subterrània O-7265, situada al Corral de Juan, coordenades UTM X=694.210, Y=4.353.700, Z=445 m.s.n.m., terme municipal de Dos Aguas, província de València. [2004/X8241]
  
Vist l'expedient de sol·licitud de declaració d'aigua mineral natural, a la captada per l'obra subterrània O-7265, coordenades UTM X=694.210, Y=4.353.700, Z=445 m.s.n.m., terme municipal de Dos Aguas, província de València, instat davant el Servei Territorial d'Indústria i Energia de València per Fernando Bas Grau, amb DNI 41.864.791-M.
  
Vistos La Llei 22/1973, de Mines; el RD 2.857/1978, pel qual s'aprova el Reglament General per al Règim de la Mineria; el RD 1.047/1984, sobre valoració definitiva i ampliació de funcions i mitjans adscrits als servicis traspassats a la Comunitat Valenciana en matèria d'indústria, energia i mines; la Llei 29/1985, d'Aigües; el RD 849/1986, pel qual s'aprova el Reglament Públic Hidràulic, títol preliminar i altres; el RD 1.164/1991 de 22 de juliol, sobre Reglamentació tecnicosanitària per a l'elaboració, circulació i comerç de les aigües de beguda envasada, modificat pel RD 781/1998, de 30 d'abril i derogats pel RD 1.074/2002, de 18 d'octubre, pel qual es regula el procés d'elaboració, circulació i comerç d'aigües de beguda envasada.
  
Antecedents de fet
  
Primer. Fernando Bas Grau, mitjançant escrits dirigits al Servei Territorial d'Indústria i Energia de València de dates de registre d'entrada 19 de juliol de 2002 i 14 d'octubre de 2002, després de la presa prèvia de mostres de les aigües, va sol·licitar que la Conselleria d'Innovació i Competitivitat declarara aigua mineral natural a la captada per l'obra subterrània O-7265, situada a la finca Corral de Juan, coordenades UTM X=694.210, Y=4.353.700, Z=445 m.s.n.m., terme municipal de Dos Aguas, província de València.
  
Segon. L'assenyalada obra subterrània O-7265 va ser autoritzada pel Servei Territorial d'Indústria i Energia de València mitjançant una resolució de data 23 de setembre de 2002.
  
Tercer. Tot complint l'article 39.2 del Reglament General per al Règim de la Mineria, el Servei Territorial d'Indústria i Energia de València va realitzar el 8 d'octubre de 2002 les corresponents preses de mostres d'aigua en presència de la part interessada, i va enviar dues de les mostres preses a l'Institut Tecnològic Geominer d'Espanya per a la realització de l'anàlisi reglamentària. Amb dates de registre d'entrada de 8 de gener de 2003 i 30 de setembre de 2003 es van rebre els respectius informes de l'Institut Tecnològic Geominer d'Espanya de dates 16 de desembre de 2002 i 22 de setembre de 2003, favorables quant a la qualificació com a aigua mineral natural.
  
Quart. De conformitat amb el que disposa l'art. 39.2 del Reglament General per al Règim de la Mineria, el Servei Territorial d'Indústria i Energia de València va procedir a la informació pública de la iniciació de l'expedient mitjançant anuncis que es van publicar en el BOP de València, núm. 81, de 5 d'abril de 2003, i en el DOGV núm. 4.473, de 3 d'abril de 2003, i no hi consta en l'expedient cap escrit d'oposició. El Servei Territorial va traslladar a la Direcció General d'Indústria i Energia l'expedient amb data de registre d'entrada de 19 de juny de 2003, perquè continuara la seua tramitació, segons el que preveu l'article 39.2 del Reglament General per al Règim de la Mineria.
  
Cinqué. Amb data de registre d'eixida d'11 d'agost de 2003, notificat el 14 d'agost de 2003, la Direcció General d'Indústria i Energia va trametre escrit on sol·licitava informe a la Confederació Hidrogràfica del Xúquer.
  
Sisé. Per complir els articles 20.1.2 i 19.1.3 del RD 1.164/91, sobre Reglamentació Tècnicosanitària per a l'elaboració, la circulació i el comerç de begudes envasades i l'article 39.3 de la Llei 22/1973, de Mines, es va traslladar l'expedient a la Conselleria de Sanitat, Direcció General de Salut Pública, en data de registre d'eixida d'11 d'agost de 2003, i es va sol·licitar el corresponent informe vinculant sobre la naturalesa de les aigües objecte de l'expedient. Amb data d'eixida de 25 de novembre de 2003 la Direcció General de Salut Pública emet un informe desfavorable de data 19 de novembre de 2003, en el qual conclou que és procedent realitzar analítiques complementàries així com aportar informació addicional.
  
Seté. Mitjançant escrit de data d'entrada de 21 de novembre de 2003, la Confederació Hidrogràfica del Xúquer emet un informe en què assenyala que no té res a oposar a la declaració d'aigua mineral.
  
Huité. Amb data 31 de març de 2004, es remet a la Conselleria de Sanitat documentació complementària aportada per l'interessat, relativa a la qualificació com a aigua mineral natural, a l'efecte d'esmenar les deficiències trobades en l'expedient.
  
Nové. Mitjançant escrit de data 29 d'abril de 2004, registre d'eixida 19 de maig de 2004, la Direcció General de Salut Pública emet nou informe, de data 29 d'abril de 2004, en el qual a la vista de la nova documentació presentada pel titular, conclou que és procedent accedir a la declaració de mineral natural, de l'esmentada aigua.
  
Fonament de dret
  
Primer. La Conselleria d'Indústria, Comerç i Turisme, és competent per a resoldre la sol·licitud de declaració d'aigua mineral natural de les esmentades aigües, formulada per Fernando Bas Grau, amb DNI 27.987.403-I, en virtut del que es disposa tant en els articles 24.2 de la Llei 22/1973, de 21 de juliol, de Mines i 39.2 del seu Reglament, aprovat per RD 2.857/78, com el que establix el RD 1.047/84 d'11 d'abril, de transferències a la Comunitat Valenciana en matèria d'indústria, energia i mines, en el seu annex I, apartat B.III.a) i en el Decret 117/2003, d'11 de juliol, del Consell de la Generalitat, pel qual s'aprova el Reglament orgànic i funcional de la Conselleria d'Indústria, Comerç i Turisme (DOGV núm. 4543, de 14 de juliol de 2003).
  
Vistos els antecedents de fet i els preceptes legals esmentats i la resta de disposicions d'especial i general aplicació, esta Conselleria d'Indústria, Comerç i Turisme, a petició de Fernando Bas Grau, amb DNI 60.379.232-Y, resol:
  
Declarar aigua mineral natural la captada per l'obra subterrània O-7265, situada a la finca Corral de Juan, coordenades UTM X=694.210, Y=4.353.700, Z=445 m.s.n.m., terme municipal de Dos Aguas, província de València.
  
La present resolució no pot estendre's de ?facto- per a aigües procedents de qualsevol altra surgència, pou, sondatge, brollador, etc. existent o a realitzar, si prèviament i després de l'oportuna tramitació reglamentària no acorda esta Conselleria la qualificació com a mineral natural de les aigües així obtingudes.
  
Prèviament a l'aprofitament de l'aigua declarada mineral natural en la present resolució, caldrà sol·licitar al Servei Territorial d'Indústria de la província de València l'oportuna autorització d'aprofitament, de conformitat amb el que establix l'article 26 de la Llei 22/1973, de 21 de juliol, de Mines i l'article 41 del vigent Reglament General per al Règim de la Mineria, en relació amb l'article 24.1 de l'esmentada Llei i 39.1 del seu reglament.
  
La present resolució és definitiva en via administrativa i contra ella podrà interposar-se recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació, d'acord amb el que establix l'article 46 de la Llei 29/1998, de 13 de juliol, reguladora de la Jurisdicció contenciosa administrativa, o potestativament recurs de reposició davant el conseller d'Indústria, Comerç i Turisme en el termini d'un mes comptat des de l'endemà de la notificació d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.